Nobeta 'Ocalanî rê Azadîye' ya ke verê bînaya Konseya Ewropa de şaristanê Strasbourgî yê Fransa de yena kerdene hewteyê 428. de dewam kena. Nobetdarê nê hewteyî ciwanê kurd ê.
Rayraşîyayo Derg ê seba azadîya Rayberê Şarê Kurdî Abdullah Ocalanî do 5-11ê êlule de bêro kerdene. Rayraşîyayîş mabênê Hannover û Hamburgî yê Almanya de bi şîarê 'Seba azadîya Rayber Apoyî, pîya serewedaritişî' do bêro kerdene.
Ciwanan bale ante Rayraşîyayîşê Dergî ser û venga ciwananê bînan da ke tewrê rayraşîyayîşî bibê.
Nobetdaran eşkerayîya xo de nê çîyî ardî ziwan: ''428 hewte yo ke seba azadîya Rayber Apoyî nobete yena girewtene. Ma zî nê hewteyî nobete dewr girewte. Nameyê ciwanan ser o ma venga ciwananê kurdan ê Ewropa û ê Kurdîstanî danê ke dormeyê Rayberîye de kom bibê û wayîrê Rayber Apoyî vejîyê. Ma venga ciwanan danê ke tewrê Rayraşîyayîşê Dergî bibê. Ma vanê 'Pîya serewedaritiş.' Seke Rayber Apoyî vat ma bi ciwanîye dest pêkerd û ma do bi ciwanîye ser bikewê.''
